ตัวแปรพลังทางการเมือง
รอปลดล็อก ความจริงกระจ่าง,พลันที่ สุเทพ เทือกสุบรรณ เปิดตัวกับพรรครวมพลังประชาชาติไทย (รปช.) ซึ่งเป็นพรรคการเมืองใหม่ภายใต้ยี่ห้อ กปปส.,ก็กลายเป็นเป้าการเมืองทันทีเมื่อพรรคการเมืองใหม่อาศัย จุดอ่อน ที่นายสุเทพเคยประกาศเอาไว้ว่าจะไม่เล่นการเมืองอีกเด็ดขาด,คำว่า ตระบัดสัตย์ จึงถูกหยิบขึ้นมาโจมตีทันที,แต่ยี่ห้อ ลุงกำนัน นั้นหาได้พรั่นพรึงไม่ มีแต่เดินหน้าต่อไปตามเป้าหมายที่วางเอาไว้อย่างไม่ต้องสงสัย,เพราะเขาจะต้องเป็นหนึ่งในการผลักดันพรรค รปช. ซึ่งมีเป้าหมายเพื่อการปฏิรูปประเทศอย่างที่เคยรณรงค์มาตั้งแต่สมัยเป็นผู้นำ กปปส. และในท่วงทำนองสนับสนุน พล.อ.ประยุทธ์ จันทร์โอชา เป็นนายกฯต่อไป,เท่ากับว่าเป็นการสานต่อแนวคิดให้ต่อเนื่อง,การก่อเกิดของพรรค รปช.นั้น ย่อมมีท่วงทำนองที่มาจากองค์ประกอบหลายอย่างนอกจากประเด็นการปฏิรูปแล้วยังเกี่ยวพันกับการเมืองของประเทศโดยตรง,เป็นความสัมพันธ์ที่แยกไม่ได้กับ คสช.,นั่นย่อมทำให้พรรคการเมืองเก่าแก่ไม่ว่าจะเป็นเพื่อไทย ประชาธิปัตย์ ต่างรู้สึกหวั่นไหวไม่น้อย,ประชาธิปัตย์ นั้นเกี่ยวพันกับปัญหาภายใน โดยเฉพาะการชิงเก้าอี้ ส.ส.แม้ในภาคใต้ยังเชื่อในมนต์ขลังของ ชวน หลีกภัย อยู่ก็ตาม,แต่ก็เกิดปัญหาแน่ แต่ในพื้นที่อื่นๆที่เคยมี ส.ส.อาจจะเกิดปัญหาได้,อีกทั้งในเวลาที่เหลือก่อนการเลือกตั้งนอกเหนือจากการที่จะต้องเลือกตั้งหัวหน้าพรรค และกรรมการชุดใหญ่ที่คิดว่าไม่มีปัญหาอาจจะเกิดปัญหาได้ นั่นยังรวมไปถึงการตัดสินใจของลูกพรรคว่าจะเกิดการลังเลใจได้,เพื่อไทย นั้นชัดเจนว่าได้รับผลกระทบทางการเมืองโดยตรง เนื่องจากเคยรู้ฤทธิ์เดชของนายสุเทพเป็นอย่างดี,ว่าไปแล้วการที่พรรค รปช.เข้ามามีบทบาททางการเมืองที่ค่อนข้างจะมีศักยภาพพอสมควรนี่มองจากความเป็นไปในสภาพความเป็นจริง,ถึงเวลาจริงๆจะเกิดอะไรขึ้นยังไม่สามารถคาดเดาได้,แต่ก็ทำให้การเมืองมีความชัดเจนเป็นตัวแปรสำคัญที่ทำให้ฝ่ายต่อต้าน คสช.เกิดปัญหาขึ้นมาได้,ก่อนหน้าที่พรรคนี้ยังไม่เกิดหรือยังไม่แน่ใจว่าจะตั้งหรือไม่ แต่เมื่อเกิดขึ้นมาแล้วน่าจะทำให้เกิดสภาพการเติมเต็มอย่างชัดเจนทำให้ฝ่ายตรงข้ามเพื่อไทยเข้มแข็งขึ้น,เพราะแม้จะมีพรรคพลังประชารัฐที่คาดหวังว่า พล.อ.ประยุทธ์จะเข้าสังกัดเพื่อเป็นสะพานทอดไปสู่เก้าอี้นายกฯรอบที่ 2 แต่ก็ได้เพียงแค่เห็นแต่เงารางๆ ยังไม่มีความชัดเจนแต่อย่างใด,หรือพูดถึงการดึงพรรคการเมืองอื่นๆและกลุ่มการเมืองอีกหลายขั้วเข้ามาอยู่ในสังกัดตามพลังดูด,แต่ภาพโดยรวมก็ยังไม่ดีเท่าใด เพราะเป็นเป้าโจมตีมาตลอด,พลันที่พรรครวมพลังประชาชาติไทยโผล่ออกมาเกิดปรากฏการณ์ทางการเมืองที่แปรผันไปในทันที,เพราะอย่างน้อยต้องไม่ลืมว่ามวลชนที่เคยร่วมกับ กปปส.มาก่อนนั้นพอหลังจาก คสช.เข้ามาคุมอำนาจการปกครองประเทศ ซึ่งแรกๆก็ยังเกาะเกี่ยวกันไปได้ แต่ระยะหลังๆ กองหนุน ห่างออกไป,เมื่อมีพรรค กปปส.เกิดขึ้น พลังเก็บกดน่าจะได้แสดงออกอย่างเต็มพิกัด.,สายล่อฟ้า
พลันที่ สุเทพ เทือกสุบรรณ เปิดตัวกับพรรครวมพลังประชาชาติไทย (รปช.) ซึ่งเป็นพรรคการเมืองใหม่ภายใต้ยี่ห้อ กปปส. ก็กลายเป็นเป้าการเมืองทันที
สุเทพ เทือกสุบรรณ,พรรครวมพลังประชาชาติไทย,กปปส.,กล้าได้กล้าเสีย,สายล่อฟ้า